Ńdɔ̄ éyɔŋ m̀fim ó ngáman lóŋoban, mə mǎn tə́le bīvín míḿbɛ́: ńdɔ bəkálā míḿbɛ́, bəyia bə́ bīá, bəlévíta bə́ ngáman tə́leban. 2Ńdɔ mə ngávə́ mānyāŋ wama Hanani ai Hananya ngɔ́mɔna yǎ tísɔn, edzóē yā Yērúzalɛm, amú á ngābə́ éyə̄gan mod afidí a kɔnɔ̌ fə Zambá wɔ̄ŋ a lodo abuí bod. 3Mə ngádzó ai bɔ́ naa: "Mim̀bɛ́ mí óngóla yā Yērúzalɛm myâyǐ kig yáiban ósúsúa ndúgúdū ńló dzóbo, ńdɔ̄ fə̄ ńtíé bə̄nɔ́nī míḿbɛ́ bá sə́ kig á mə̄sú bísíé mábán, bivín míḿbɛ́ byâyi kángā bí fɛ̄də́. Ńdɔ̄ bə́ ngátə́lə bənɔ́ni ású batɔbɔ ǹnamǎ yā Yērúzalɛm, mod ósə é vóm wóé, mod ósə á ńsəŋ ndá dzīē. 4Tísɔn é ngábə́ ndam ai anén mīfág míbɛ̄ mísə, hədá təge ai bod abuí, təge ai məndá ńlōŋán. 5Ńdɔ Zambá a ngáfudi ma évág á ńnə̄m nə́ mə́ tógan miǹtómbā mí bod ai bəlɔ́ya ai ayɔŋ ásə nə́ bǐ bɔ élâŋ bod. Ńdɔ mə ngásɔm kálada yǎ élâŋ məndá mə́ bǒd yā mə́ ngátádi sɔ́ ósúsúa, mə yénē ńtilán étēde nâ: 6É bǒd yā éfas dzí ḿbɔ̄ bə́ nə́ ébá bə́ ngásɔ́ á məkaban ai á mīńkóm yā Nabukodonosor, ǹkúkúmá yā Babilón, a ngákə ai bɔ́; bə́ ngádúgan á Yērúzalɛm ai Yúda, mod ósə á tísɔn dzié. 7Bə́ ngásɔ́ ai Zorobabel, Yosué, Nehémya, Azarya, Raamya, Nahamani, Mardokái, Bilshân, Mispɛreth, Bigwái, Nehum ai Baana. 8Táŋ bǒd yā bɔ́n bə́ Ísraɛ̂l: bɔ́n bə́ Paréosh: bakúda bə́bɛ̄ ai ǹtɛd m̀bɔ́g ai məwóm zamgbál ai bə́bɛ̄ ; 9bɔ́n bə́ Shefatya: miǹtɛd mílɛ́ ai məwóm zamgbál ai bə́bɛ̄ ; bɔ́n bə́ Arah: miǹtɛd mísaman ai məwóm mə́tán ai bə́bɛ̄ ; 11bɔ́n bə́ Pahath Moab, nálā ó nə̄ nâ bɔ́n bə́ Yéshsua bân Yoav: bakúda bə́bɛ̄ ai miǹtɛd mwom ai awômo ai mwom ; 12bɔ́n bə́ Elam: akúda m̀bɔ́g ai miǹtɛd míbɛ̄ ai məwóm mə́tán ai bə́nyi ;